Publication: Magyar Közlöny
Issue: MK-2001-83 (Year: 2001, Number: 83)
Era: 1990-2004
Section: a 25/2001. (VII. 25.) OM rendelethez
Paragraph Index: 46

6. Az ismeretek ellenőrzési rendszere Az ismeretek ellenőrzési rendszere a tantervben előírt gyakorlati jegyek megszerzéséből, vizsgákból, szakmai gyakorlat elvégzéséből, szakdolgozat elkészítéséből és megvédéséből, valamint a záróvizsga letételéből tevődik össze. 6.1. Kötelező szigorlatok és kreditértékeik: — szociológia, családszociológia 2 kredit — pedagógiai, egészségpedagógia 1 kredit — pszichológia 2 kredit — egészségtudományi, család- és közösségi ápolási szakismeretek 5 kredit 6.2. A szakdolgozat követelményei A szakdolgozat a hallgató önálló munkája, amelyben a hallgatónak a családgondozó ápolói tevékenység adott problémakörének önálló tanulmányozásával tudományos módszerek alkalmazásával szerzett eredményeket kell összegeznie. A szakdolgozatnak tükröznie kell a hallgató lényegmegragadó képességét, a könyvtárhasználatban és irodalomkutatásban való jártasságát, valamint azt, hogy következtetéseit képes tömören és szabadon megfogalmazni. A szakdolgozat kreditértéke: 30 kredit. 6.3. A záróvizsga 6.3.1. A záróvizsgára bocsátás feltételei: — valamennyi előírt vizsga sikeres letétele, valamint előírt gyakorlat eredményes teljesítése, — a szakdolgozat elkészítése, elfogadása. 6.3.2. A záróvizsga részei: — írásbeli vizsga, — szóbeli vizsga, — gyakorlati vizsga, — a szakdolgozat eredményes megvédése. 6.3.3. A záróvizsga tárgya A záróvizsga tárgya komplex családgondozó ápolói ismeretek, amely az alábbi fő témaköröket öleli fel: — családgondozó ápolástani ismeretek (családgondozó ápolástani szakismeretek, ápolásetika, ápoláskutatás), — pszichológiai és egészségnevelési, megelőzési, egészségfejlesztési ismeretek, — egészségtudományi (medicinális) ismeretek (epidemiológia, népegészségtan, közegészségtan, járványtan, kórképek, diagnosztika-terápia alapjai), — szociológiai ismeretek (családszociológia, családtámogatás), — gyakorlati ápolási feladat megoldása családi/otthoni ellátás keretében. A záróvizsga tárgy eredménye a záróvizsga írásbeli, gyakorlati és szóbeli részére adott érdemjegyek egyszerű, számtani átlaga. 6.3.4. A záróvizsga eredményének kiszámítása A záróvizsga eredménye a záróvizsga tárgy eredményének és a szakdolgozat megvédésre adott érdemjegy egészre kerekített átlaga. 2001/83. szám A Köztársasági Elnök határozatai A Köztársaság Elnökének 81/2001. (VII. 25.) KE határozata bírák felmentéséről és bírák kinevezéséről Az Országos Igazságszolgáltatási Tanács előterjesztésére lemondásukra tekintettel dr. Takácsné dr. Dezamics Editet

Source: https://magyarkozlony.hu/hivatalos-lapok/70e0b15145d0281426b0c2c9614b604241132e4d/dokumentumok/2aea512cce8178f22f712269dcb12eaf4c4e0303/letoltes